Document ID: 31998D0015

KOMMISSIONENS BESLUTNING af 4. december 1997 om ændring af grænserne for ugunstigt stillede områder i Østrig i henhold til Rådets forordning (EF) nr. 950/97 (Kun den tyske udgave er autentisk) (98/15/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 950/97 af 20. maj 1997 om forbedring af landbrugsstrukturernes effektivitet (1), særlig artikel 21, stk. 3, og
ud fra følgende betragtninger:
De områder i Østrig, der er udpeget som ugunstigt stillede områder i henhold til artikel 23, 24 og 25 i forordning (EF) nr. 950/97, og de kriterier, der er lagt til grund for denne udpegning, er fastsat i Rådets direktiv 95/212/EF (2);
de østrigske myndigheder har i henhold til artikel 21, stk. 1, i forordning (EF) nr. 950/97 meddelt Kommissionen en liste over nye områder, der vil kunne opføres på fællesskabslisten over ugunstigt stillede områder, og oplysninger om særlige kendetegn for disse områder;
som det fremgår af ovennævnte meddelelse, opfylder områderne de kriterier, der er anført i direktiv 95/212/EF for at kunne bestemme de pågældende områder i henhold til artikel 23, 24 og 25 i forordning (EF) nr. 950/97; de pågældende områder bør derfor opføres på fællesskabslisten over ugunstigt stillede områder i henhold til artikel 23, 24 og 25 i forordning (EF) nr. 950/97; den særlige støtteordning i de ugunstigt stillede områder vil derfor også gælde i de nye områder; med henblik på en bedre afgrænsning af de nuværende ugunstigt stillede områder er der anvendt en afgrænsning efter naturbetingede grænser i stedet for en skarp afgrænsning efter administrative grænser; i nogle tilfælde skal dele af kommuner, der allerede er klassificeret, deklassificeres, fordi afgrænsningen efter naturbetingede grænser indebærer, at de ikke kan klassificeres som ugunstigt stillede områder;
ved brev af 30. september og 7. oktober 1997 fremsendte Østrig geografiske kort, der viser den nøjagtige linjeføring for afgrænsningen af de ugunstigt stillede områder;
ændringen medfører ikke, at det udnyttede landbrugsareal i de pågældende områder øges med mere end 1,5 % af det samlede udnyttede landbrugsareal i Østrig;
nogle områder i regionerne Waldviertel og Mühlviertel, der i henhold til artikel 23 i forordning (EF) nr. 950/97 er opført på listen over ugunstigt stillede områder som omhandlet i direktiv 95/212/EF, bør omklassificeres som områder henhørende under artikel 24 og 25 i nævnte forordning, hvis kriterier de opfylder;
det samlede areal af de områder, der er omhandlet i artikel 25 i forordning (EF) nr. 950/97, overstiger ikke 4 % af medlemsstatens samlede areal;
de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturer og Landdistrikternes Udvikling -
VEDTAGET FØLGENDE BESLUTNING:
Artikel 1
Fællesskabslisten over ugunstigt stillede områder i Østrig, der er anført i bilaget til direktiv 95/212/EF, suppleres med listen i bilag I og ændres med den liste over omklassificerede kommuner og deklassificerede ensartede landbrugsområder, der er anført i bilag II til denne beslutning.
Artikel 2
Denne beslutning er rettet til Republikken Østrig.
Udfærdiget i Bruxelles, den 4. december 1997.

Labels: 18
6